jkorsvik/nowiki_second_scrape_merged huggingface dataset:
Prost Hallings vei (Oslo)

Prost Hallings vei (1-41C, 2-52B) er ei gate i Oslo som begynner på Teisen ved Tvetenveien og slutter på Fjellhus. Den er oppkalt etter presten og forfatteren Honoratus Halling. 
Gata starter omtrent der Tvetenveien går i bru over Ring 3, fortsetter nordover, før den gjør en knekk videre øst/nordøst mot endepunktet i krysset Prost Halling og Fjellhus allé og Harald Halvorsen vei
Teisen og Fjellhusområdet har i flere hundre år vært brukt til jordbruk. Gården Fjellhus (sør) lå ved den nåværende adressen Fjellhus allé 39 og nevnes første gang i 1723, som en del av Oslo ladegård. Fjellhus (nord) er i dag en del av Østre Aker kirkegård.
Prost Hallings vei fikk sitt navn i 1952.
Omtrent midtveis ligger friområdet Youngslunden, nord for Bryn skole.


== Litteratur ==
«Hipp, hipp, hurra!» av Roger Pihl.
«Toppen i Akersdalen» av Johs. Brenna. Bearbeidet av Toril Jarål 2000.
Knut Are Tvedt, red. (2010). «Prost Hallings vei». Oslo byleksikon (5. utg.). Oslo: Kunnskapsforlaget. s. 456. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (P)». Oslo kommune. Arkivert fra originalen 29. juli 2014. Besøkt 22. august 2015. 
Youngslunden på Fjellhus
Kwak Tae-hwi

Kwak Tae-hwi (født 8. juli 1981 i Chilgok i Nord-Gyeongsang) er en sørkoreansk fotballspiller som spiller for den sørkoreanske klubben FC Seoul.


== Referanser ==


== Eksterne lenker ==
(en) Kwak Tae-hwi – FIFA 
(jp) Kwak Tae-hwi – J.League Data 
(en) Kwak Tae-hwi – K League database 
(en) Kwak Tae-hwi – Transfermarkt 
(en) Kwak Tae-hwi – Transfermarkt (manager) 
(en) Kwak Tae-hwi – national-football-teams.com 
(en) Kwak Tae-hwi – Soccerway 
(en) Kwak Tae-hwi – FBref 
(es) Kwak Tae-hwi – as.com
Einar Bangstad

Einar Theodor Bangstad (født 19. juli 1964 i Verdal) er en norsk forretningsmann og politiker (H).
Han har bakgrunn fra fondsbransjen som obligasjonsmegler i Carnegie Kapitalforvaltning og investeringssjef i Norges Kommunalbank Fondsforvaltning i 1990-årene. Tidlig på 2000-tallet var han administrerende direktør i Terra Kapitalforvaltning, et heleid datterselskap i Terra-Gruppen. Siden 2005 har han drevet egen rådgivningsvirksomhet med firmaet Kommunal Gjeld AS i Levanger. Han har vært medeier i dørfabrikken Bindalsbruket.Bangstad var medlem av Levanger kommunestyre, varamedlem av formannskapet og medlem av Innherred samkommunestyre 2007–2015. Han var Høyres ordførerkandidat i Levanger i 2007. Han var leder i Levanger Høyre 2007–2009 og 2012–2013.


== Referanser ==
Tomannsbolig

Tomannsbolig er en betegnelse for en type bolighus bygd sammenhengende som en enebolig, men med to separate boenheter slik at to familier kan bo under samme tak. Horisontaldelt tomannsbolig vil si at tomannsboligen deles av en etasjeskiller. Vertikaldelt tomannsbolig vil si at tomannsboligen deles av en felles vegg.
Begrepet skiller ikke tydelig mellom to vesensforskjellige varianter. Det kan være en enhet, som i et hus med to leiligheter og samme eier, der eieren leier ut en eller begge leilighetene. Eller det kan være to enheter, som kan eies og omsettes hver for seg. Dette forholdet skaper ofte forvirring i boligannonser.
Skatteetaten har definert tre forskjellige boligtyper og kaller tomannsbolig for småhus:
Enebolig
Småhus
Leilighet


== Se også ==
Arealberegning av bygninger


== Referanser ==
Kim Dong-jin

Kim Dong-jin (født 29. januar 1982 i Dongducheon, Gyeonggi) er en sørkoreansk fotballspiller som spiller for FC Seoul i K-League, den øverste fotballdivisjonen i Sør-Korea. Han spiller som forsvarer.


== Klubbkarriere ==
Kim spilte for FC Seoul (tidligere Anyang Cheetahs FC), der han gjorde sin profesjonelle debut i 2000, og deltok i tilsammen 119 K-League-kamper for klubben.
28. juni 2006 meldte han overgang til FK Zenit i St. Petersburg og fulgte dermed treneren Dick Advocaat og lagkameraten Lee Ho. I Zenit økte hans prestasjoner og rykte, noe som gjorde han til den viktigste brikken i lagets forsvar. Han hjalp Zenit til å vinne den russiske toppdivisjonen og UEFA-cupen. Utviklingen hans i klubben og på det sørkoreanske landslaget gav han et rykte som den beste venstrebacken på dagens landslag. 26. januar 2010 avsluttet den russiske klubben kontrakten hans basert på medisinske forhold.2. februar 2010 flyttet han tilbake til K-League og Ulsan Hyundai FC etter at en ny medisinsk test fant han frisk nok til å spille.
24. January 2011 flyttet han tilbake til K-League og FC Seoul etter at en ny medisinsk test fant han frisk nok til å spille.


== Landslagskarriere ==
Han var venstreback på det sørkoreanske landslaget som spilte fotballturneringen i Sommer-OL 2004, og bidro til at Sør-Korea endte på andreplass i sin innledningsgruppe etter å ha gitt mål mot  Hellas, samt lagt opp til to skåringer mot Mali. Laget kvalifiserte seg til neste runde, men ble slått ut av Paraguay, som senere endre på andreplass i turneringen.
I 2004 sikret han seg venstreback-posisjonen etter en kamp mot Tyskland, en plass som fram til da hanne tilhørt Lee Young-pyo. Etter at Dick Advocaat ble sørkoreansk landslagstrener i november 2005 måtte både Lee og Kim konkurrere om posisjonen. Det endte med at Advocaat lot spillerne rotere i posisjonen for å kunne beholde begge spillerne, som begge hadde sosiale kvaliteter som var verdifulle for laget. Dette varte fram til VM i fotball 2006.
Under fotballturneringen i Sommer-OL 2008 ble kan kalt inn for å supplere U23-landslaget til Sør-Korea som wild card.  Likevel ble laget slått ut i første runde av Honduras.


== Referanser ==


== Eksterne lenker ==
(en) Kim Dong-jin – Olympedia 
(en) Kim Dong-jin – FIFA 
(en) Kim Dong-jin – K League database 
(fr) Kim Dong-jin – LÉquipe 
(en) Kim Dong-jin – Transfermarkt 
(en) Kim Dong-jin – national-football-teams.com 
(en) Kim Dong-jin – WorldFootball.net 
(en) Kim Dong-jin – FootballDatabase.eu 
(en) Kim Dong-jin – Soccerway 
(en) Kim Dong-jin – FBref
Chartreux

Chartreux er en sjelden, korthåret katterase, opprinnelig fra Frankrike. Angivelig skal Karteusermunker ha brakt katterasen dit. 


== Opprinnelse ==

Chartreux-katten er nevnt for første gang i 1558 av Joachim du Bellay i et dikt kalt Vers Français sur la mort d'un petit chat (Fransk vers om en liten kattunges død). I 1747 malte Jean-Baptiste Perronneau maleriet Magdaleine Pinceloup de la Grange, hvor en Chartreux er fremstilt som et kjæledyr, noe som var svært uvanlig på denne tiden.Den første dokumenteringen av rasen ble utgitt av den franske naturalisten Buffon på 1700-tallet.


== Referanser ==
USAs statsgjeld

USAs statsgjeld er de penger som USAs føderale regjering skylder innehavere av forskjellige typer av gjeldsobligasjoner.


== Gjeldens utvikling ==
Per 31. desember 2016 var den samlede gjeld på 19 865 175 756 007 dollar og 69 cent. En av årsakene til gjeldsveksten er høyt offentlig forbruk i kjølvannet av finanskrisen i et forsøk på å stanse den økonomiske nedturen. USAs statsgjeld har doblet seg i løpet av de siste ti årene og tilsvarer nå 90 prosent av landets bruttonasjonalprodukt (BNP).
En så høy gjeldsprosent har ikke vært sett siden 1951, og den nominelle verdi av gjelden er den høyeste i historien. Presidentens 2010 budsjett anslår at gjelden vil stige til 97 % av BNP i 2010 og dernest stabilisere seg omkring 100 %.


== Hvem eier gjelden? ==
Den største kjøper av gjeldsbevis er Federal Reserve, som betaler med nytrykte pengesedler – eller snarere skjer det hele i elektronisk form. (se også Kvantitativ lettelse). Den 18. mars 2009 meddelte sjefen for Federal Reserve, Ben Bernanke, at sentralbanken vil trykke 300 mia. $ (ca. 1. 00 mia. d kr.), til ytterligere oppkjøp av amerikanske statsobligasjoner, og er parat til å mer enn fordoble oppkjøp av realkredittobligasjoner til opp i mot 1 450 mia. $. Dette øker presset på ECB for å gjøre det samme, men det vil formentlig først skje, når renten nærmer seg null.Pr. september 2008 var den utenlandsk eide del av gjelden 2 848 mia. $ (15 265 mia. d.kr) eller 28 % av den samlede gjeld.


== Se også ==
Norges statsgjeld
Danmarks statsgjeld
Subprimelånekrisen
Den amerikanske eiendomsmarkeds-korreksjon 2006


== Referanser ==


== Eksterne lenker ==
Documentary about the debt, "Ten Trillion and Counting" – PBS Frontline
US Debt Clock Running Out of Digits  -retrieved Oct 9, 2008
US National Debt Clock
Bureau of the Public Debt
The gross and public debt to the penny Arkivert 18. april 2011 hos Wayback Machine.
The United States Public Debt, 1861 to 1975
Public Debt Issues, 1775-1976
Dippoldiswaldheden

Dippoldiswaldheden (tysk: Die Dippoldiswalder Heide, forkortet Dippser Heide) er et 12 km² stort skogsområde nord for byen Dippoldiswalde. Skogen grenser i sørvest til demningen Malter. Tilgrensende steder er Malter i sørvest, Oberhäslich i sørøst, Karsdorf i nordøst, Oelsa i nord og Dippoldiswalde i sør.
Området er i øst berørt av Bundesstraße 170 og i nord Staatsstraße 193. Gjennom skogen går også fylkesvei (Kreisstraße) K9011, en utbygd skogsvei og en historisk vei. Weißeritztalbahn som tangerer skogen i vest, ankommer skogen mellom holdepunktene Seifersdorf og Malter-Paulsdorf.
Geologisk befinner den seg sør for Karsdorf-forkastningen i Osterzgebirge, og ligger mellom 310 og 411 moh.
Siden 2005 er det tidligere Forstamt Karsdorf underlagt Forstbezirk Bärenfels.
Oh Beom-seok

Oh Beom-seok (født 29. juli 1984 i Pohang, Nord-Gyeongsang) er en sørkoreansk fotballspiller som spiller for Ulsan Hyundai Horang-i i K-League, den øverste fotballdivisjonen i Sør-Korea. Han spiller som forsvarer.
Han spilte i U20-VM i fotball 2003 i De forente arabiske emirater, og var medlem av laget som spilte 2007 AFC Asian Cup. Lagkameraten på Krylia Sovetov er den nordkoreanske spilleren Choe Myong-ho. Oh forlot Krylia Sovetov i august 2009 etter en konflikt om penger. Klubben lot være å betale avtalt lønn, og Oh valgte da å bryte kontrakten, noe denne gav anledning til ved slike tilfeller.


== Referanser ==


== Eksterne lenker ==
(en) Oh Beom-seok – FIFA 
(jp) Oh Beom-seok – J.League Data 
(en) Oh Beom-seok – K League database 
(en) Oh Beom-seok – Transfermarkt 
(en) Oh Beom-seok – national-football-teams.com 
(en) Oh Beom-seok – WorldFootball.net 
(en) Oh Beom-seok – FootballDatabase.eu 
(en) Oh Beom-seok – Soccerway 
(en) Oh Beom-seok – FBref 
K-League Statistikk
National Team Statistikk
Russian Premier League profil
Club & Country Statistikk
Henrik Björnsson

Anders Henrik Björnsson (født 19. februar 1968 i Kristianstad, Sverige) er en svensk fotograf.
Björnsson er oppvokst i Kristianstad, og har drevet det meste av sitt fotografiske virke i Sverige. En periode på begynnelsen av 2000-tallet var han bosatt i Oslo. Han arbeidet da som fotosjef i Dagsavisen og var tilknyttet bildebyrået Samfoto.
Han har gitt ut flere bøker, og har senere arbeidet i Göteborgs-Posten.


== Bibliografi ==
Degerberga
Skulpturstaden Kristianstad
Ära Skyldighet Vilja
Inte en vackrare plats på jorden
Båda sidor. Om Öresund (sammen med Tomas Polvall), Accent förlag (2004) ISBN 91-89622-10-3
Espen Friberg

Espen Friberg (født 21. mai 1981) er en norsk tegner, illustratør og kunstner bosatt i New York. Friberg startet sammen med Aslak Gurholt Rønsen designstudioet Yokoland, hvor han jobbet fram til 2007. Friberg var sammen med Rønsen å finne på forsiden av det amerikanske tidsskriftet I.D. (The International Design Magazine) sommeren 2007.
Sammen med Øystein Dolmen (aka Knutsen i Knutsen & Ludvigsen) og Yokoland stod Espen Friberg i 2008 bak barneboka Parkvesen & andre vesener. Boka ble kåret beste barnebok under «Årets vakreste bøker» i 2009.


== Eksterne lenker ==
Espen Fribergs offisielle nettsted
A Breath of Fresh Art
Kim Hyung-il

Kim Hyung-il (født 27. april 1984) er en sørkoreansk fotballspiller som spiller for Pohang Steelers i K-League, den øverste fotballdivisjonen i Sør-Korea. Han spiller som forsvarer.
I mars 2009 ble han plukket ut som landslagsspiller og fikk sin debut 3. juni 2009 mot Oman.


== Referanser ==


== Eksterne lenker ==
(en) Kim Hyung-il – FIFA 
(en) Kim Hyung-il – K League database 
(en) Kim Hyung-il – Transfermarkt 
(en) Kim Hyung-il – national-football-teams.com 
(en) Kim Hyung-il – WorldFootball.net 
(en) Kim Hyung-il – Soccerway 
(en) Kim Hyung-il – FBref 
(en) Club & Country Statistikk
Tore Wuttudal

Tore Wuttudal (født 29. september 1958 i Trondheim) er en norsk fotograf, bosatt i Trøndelag.
Wuttudal er utdannet ingeniør. Som naturfotograf har han illustrert en rekke bøker, og laget bildeprogram for NRK.
Wuttudal er medlem av foreningen Norske Naturfotografer og tilknyttet bildebyrået Samfoto.


== Bibliografi ==
Midt-Norge. Vårt Norge (sammen med Jon Østeng Hov), Adresseavisens Forlag (1997) 
ISBN 82-7164-052-6
Odd Terje Lysebo

Odd Terje Lysebo (født 31. mars 1949 i Tønsberg) er en norsk korpsdirigent, bosatt i Larvik.I dag er han en anerkjent dirigent i så vel Norge som resten av Europa, samt USA og Canada.  
I Norge har blant annet dirigert samtlige forsvarsmusikkorps og er stadig benyttet som gjestedirigent. 
Dessuten har han gjestedirigert i 17 europeiske land. I USA har han dirigert «The United States Marine Band», 
«The United States Navy Band», og «The United States Army Field Band», samt i Frankrike «Musique de la Garde Republicain de Paris».
Han har også vært rektor for Kulturskolen i Larvik og kultursjef i Larvik kommune.


== Utmerkelser ==
Lysebo har mottatt en rekke priser for sitt arbeide, bl.a. Larvik kommunes kulturpris, Hedrum Sparebanks kulturpris, og Orpheus Award for sitt arbeide i amerikansk musikkliv.
Odd Terje Lysebo ble tildelt Kongens fortjenstmedalje under nyttårskonserten til Nanset Blåseensemble 1. nyttårsdag 2021.


== Referanser ==
Steve Kuhn

Steve Kuhn (født 24. mars 1938 i Brooklyn) er en amerikansk jazzpianist med et titall utgivelser, kjent i Norge fra flere besøk og samarbeid.  
Han er oppvokst i Boston, studerte ved Harvard og Lenox Music School frem til 1959. Så var han i besetninger ledet av John Coltrane, Stan Getz, Art Farmer og startet egen trio. Han antok en bebop-inspirert stil.I perioden 1968-71 bodde han i Stockholm, forlovet med Monica Zetterlund. Med Zetterlund, Alex Riel trommer og Palle Danielsson bass   besøkte Kuhn Kongsberg Jazzfestival og Moldejazz 1968. Til Vinterfestivalen på Høvik 1971 brakte han en trio.  Med Steve Swallow og Jon Christensen backet han Karin Krog på platen We could be flying i 1974 (gjenutgitt i 2007), et samarbeid som ble gjentatt i 2003 da hun ga ut Where you sat? og i 2006 med Together again. Høsten 2004 var han blant annet ved Dølajazz for å promotere plate og feire Krogs 40-årsjubileum som artist.  I 2005 var Kuhn igjen i landet, ved Cosmopolite der man hadde minnekonsert for Monica Zetterlund, og i 2006 promoterte han sammen med Karin Krog, sin nye plate med Toots Thielemans ved Oslo Jazzfestival.  Ved Moldejazz var han i 1968 med Zetterlund, i 1980 med Sheila Jordan og i 2008 med Krog.


== Referanser ==


== Eksterne lenker ==
(en) Steve Kuhn – kategori av bilder, video eller lyd på Commons 
(en) Steve Kuhn på Discogs 
(en) Steve Kuhn på MusicBrainz 
(en) Steve Kuhn på Songkick 
(en) Steve Kuhn på Last.fm 
(en) Steve Kuhn på AllMusic
Akravidae

Akravidae er en gruppe (familie) av skorpioner. Familien ble beskrevet i 2007 basert på inntørkede rester funnet ned i en hule. Ingen har ennå funnet levende eksemplarer av denne familien.


== Utseende ==
Middelsstore (ca. 50 mm), brune skorpioner, øyne mangler helt. Arten Akrav israchanani er beskrevet basert på inntørkede rester funnet langt nede i en hule.


== Levevis ==
Typematerialet ble funnet i en dyp (ned til 2,5 kilometer) kalksteinshule, på et sted som antas å være nesten fullstendig isolert fra omverdenen. Sammen med denne skorpionen ble det funnet rester av hulelevende krepsdyr, spretthaler og mosskorpioner. Siden levende eksemplarer ikke er funnet kan man ikke si noe særlig om artens levevis, og det ble ikke funnet noen tegn til potensielle byttedyr på stedet. Det er også mulig at arten allerede er utdødd.


== Farlige arter ==
I og med at arten bare er kjent fra inntørkede rester kan man ikke si noe om dens eventuelle farlighet. Siden den (dersom den ikke alt er utdødd) lever i et miljø som ytterst sjelden blir besøkt av mennesker utgjør den uansett ingen trussel.


== Utbredelse ==
Familien omfatter bare én art fra den dype kalksteinshulen Ayalon Cave i Israel.


== Systematisk inndeling ==

rekke leddyr, Arthropoda
underrekke Chelicerata
klasse edderkoppdyr, Arachnida – omfatter de landlevende cheliceratene
underklasse Dromopoda
gruppe Novogenuata
orden skorpioner, Scorpionida (= Scorpiones)
gruppe Neoscorpionina – alle de nålevende artene hører til her
overfamilie Chactoidea
familie Akravidae Levy, 2007
Akrav israchanani Levy, 2007


== Kilder ==
Jan Ove Rein: The Scorpion Files- Akravidae


== Eksterne lenker ==
(en) Akravidae i Global Biodiversity Information Facility 
(en) Kategori:Akrav israchanani – bilder, video eller lyd på Wikimedia Commons 
Akrav israchanani – detaljert informasjon på Wikispecies
Kombiterminal

En kombiterminal er en terminal der modulariserte lastbærere bytter transportmetode uten att selve godset berøres. Slike transporter kalles intermodale.
Med kombiterminal menes vanligvis en spesiell jernbanestasjon der omlasting av containere, vekselflak, semitrailere eller hele lastebiler skjer mellom jernbanevogner, fartøy eller lastebiler. Kombiterminaler har ofte to jernbanespor med et bredt omlastningsområde mellom sporene. På dette området kan lastbærerne mellomlagres, og i noen tilfeller kan også lastebiler kjøres inn på dette området.


== Kombiterminaler i Norge ==


=== Med regulær trafikk ===
Alnabruterminalen, Oslo
Haldenterminalen, Berg i Halden
Bodø godsterminal
Brattøra containerterminal, Trondheim
Fauske godsterminal
Ganddal godsterminal, Sandnes
Langemyrterminalen, Kristiansand
Mo i Rana godsterminal
Fagernesterminalen, Narvik
Nybyen godsterminal, Drammen
Nygårdstangen godsterminal, Bergen
Åndalsnes godsterminal


=== Uten regulær trafikk ===
Menstad godsterminal, Borgestad, Skien
Mosjøen godsterminal
Østfold godssenter, Rolvsøy, Fredrikstad


== Eksterne lenker ==
«Network Statement Bane NOR, vedlegg 3.6.2.1 Godsterminaler». Bane NOR. 20. juni 2017. Besøkt 26. juni 2017.
Termez

Termez, også skrevet Termiz, er en by og hovedstad i provinsen Surxondaryo sør i Usbekistan nær grensen til Afghanistan. Byen fikk sitt navn fra grekerne som kom med Aleksander den store. Termez kan være avledet fra det greske ordet for «varmt» eller «varmt sted» (thermo eller thermos), og byen er den varmeste i landet. I 2005 hadde byen en befolkning på 140 404. Den mest kjente personen fra Termez er Al-Tirmidhi, som ble født i forstaden Bugh og er gravlagt 60 km nord for byen. 


== Historie ==
Området rundt Termez har vært bebodd siden oldtiden, og byen ble bosatt i den gresk-baktriske perioden fra det 2. århundre f.Kr. til det 1. århundre f.Kr.. Byen var et sentrum for buddhismen under kushanerne (fra 1. århundre f.Kr. til 0-årene). Da araberne kom på 600- og 700-tallet ble byen i stedet et sentrum for islam. 
Byen blomstret i lang tid, men ble ødelagt mot slutten av 1600-tallet. I 1897 ble området annektert av Russland og omgjort til en moderne by med fort og garnisoner. Termez var et viktig knutepunkt under den sovjetiske invasjonen av Afghanistan mellom 1979 og 1989. Under den etterfølgende krigen i Afghanistan (1979–1989) var over 100 000 sovjetiske soldater plassert i Termez. I dag brukes flybasen i Termez som base for tyske og nederlandske ISAF-soldater. 


== Klima ==


== Eksterne lenker ==
(en) Termez – kategori av bilder, video eller lyd på Commons
Gilbert Vinter

Gilbert Vinter (født 4. mai 1909 i Lincoln, død 10. oktober 1969 i Tintagel) var en engelsk dirigent og komponist. Vinter er mest kjent for sine brassbandkomposisjoner, han regnes sågar for å høre med til de mest betydningsfulle komponistene innen sin genre.


== Utvalgte verk ==


== Referanser ==


== Eksterne lenker ==
(en) Gilbert Vinter på Internet Movie Database 
(en) Gilbert Vinter på Discogs 
(en) Gilbert Vinter på MusicBrainz 
(en) Gilbert Vinter på MusicBrainz 
(en) www.thebrassherald.com Vinter Special
Karen (Kenya)

Karen er en forstad til Nairobi i Kenya, den ligger sydvest av byens sentrum, ved åsene kalt Ngong.
Det er en alminnelig oppfatning at forstaden har fått navn etter Karen Blixen, den danske forfatter av boken Mitt Afrika, Hun kom til stedet i 1914 som Karen Dinesen for å gifte seg med  den danske baron Bror von Blixen-Finecke, en storviltjeger som da var bosatt i Kenya. De bosatte seg på en større farm i Nairobis utkant, i området Ngong og etterhvert anla hun en kaffeplantasje på farmen.
Blixen forlot Kenya i 1931 og en eiendomsutvikler, Remy Martin, kjøpte farmen og parsellerte den ut til boligtomter for Nairobis raskt voksende befolkning. Han navnsatte hele området etter Blixen.
Blixens hjem står fremdeles og er i dag museum, Karen Blixen Museum (Kenya).
Folketellingen i 2010 viste at Karen fortsatt i en stor grad er befolket av utlendinger med bakgrunn fra USA, Tyskland, Japan og Skandinavia og deres familier. Andre innbyggere er blant annet hvite kenyanere av europeisk opprinnelse. Fram til 1980 var innbyggerne i Karen hovedsakelig britiske statsborgere.


== Referanser ==
Per Krøldrup

Per Billeskov Krøldrup (født 31. juli 1979 i Farsø) er en dansk fotballspiller, som spiller i forsvar. Han spiller i den italienske klubben Fiorentina.
Han begynte sin profesjonelle karriere i 1998 i hovedstadsklubben B93. Der spilte han til han i 2001 ble kjøpt av den italienske klubben Udinese. I Udinese spilte han samme med sin landsmann Martin Jørgensen. I 2004 debuterte han på Danmark i en kamp mot Tyrkia, og han var med i Danmarks tropp til fotball-EM 2004. I 2005 ble han kjøpt av Everton for fem millioner pund. I Everton spilte han kun én ligakamp. Overgangen til Everton er beskrevet som en av de verste i Evertons historie.I 2006 gikk turen til den nåværende klubben, Fiorentina. Han skrev ny kontrakt med klubben i 2010, en avtale som gjelder fram til 2012. Krøldrup har spilt 28 landskamper for Danmark. Han er med i Danmarks tropp som skal spille i fotball-VM 2010.


== Referanser ==


== Eksterne lenker ==
(en) Per Krøldrup – FIFA 
(en) Per Krøldrup – UEFA 
(en) Per Krøldrup – Transfermarkt 
(en) Per Krøldrup – national-football-teams.com 
(en) Per Krøldrup – WorldFootball.net 
(en) Per Krøldrup – FootballDatabase.eu 
(en) Per Krøldrup – Soccerway 
(en) Per Krøldrup – EU-Football.info 
(da) Per Krøldrup – Dansk Boldspil-Union 
(en) Per Krøldrup – FBref
Lars Jacobsen

Lars Christian Jacobsen (født 20. september 1979 i Odense) er en dansk fotballspiller som spiller for den franske klubben En Avant de Guingamp. Jacobsen er også det vanlige førstevalget på det danske landslaget.
Født i Odense og spilt sin første kamp for Odense i 1996. I 2002 vant han den danske cupen med Odense, etter at de hadde slått FC København 2–0 i finalen. Jacobsen ble kåra til banens beste i cupfinalen. Samme år ble han kjøpt av den tyske klubben Hamburg. Men oppholdet ble ingen stor suksess og han vendte tilbake til Danmark i 2003, da han ble kjøpt at FC København. I København var han med på å vinne ligamesterskapet i 2004, 2006 og 2007. I 2006 debuterte han også på Danmark.
Han signerte for Nürnberg i 2007, men ble der bare i en sesong. Sesongen etter spilte han for Everton. Han debuterte først 21. mars 2009, etter å ha slitt med skader. Han spilte én omgang av FA-cupfinalen 2009, som Everton tapte 1–2 mot Chelsea. Da ettårskontrakten med Everton utløp, ble han kjøpt av en annen Premier League-klubb, nemlig Blackburn.
Han har siden debuten i 2006 spilt 52 landskamper for Danmark (per juni 2012). Jacobsen var med i troppen som spilte i VM 2010 og var igjen i troppen til EM 2012.


== Eksterne lenker ==
(en) Lars Jacobsen – FIFA 
(en) Lars Jacobsen – UEFA 
(en) Lars Jacobsen – Transfermarkt 
(en) Lars Jacobsen – national-football-teams.com 
(en) Lars Jacobsen – WorldFootball.net 
(en) Lars Jacobsen – Soccerbase.com 
(en) Lars Jacobsen – FootballDatabase.eu 
(de) Lars Jacobsen – fussballdaten.de 
(en) Lars Jacobsen – Soccerway 
(en) Lars Jacobsen – EU-Football.info